b'\n_START_ARTICLE_\nTr\xc5\xabn\xc4\x97sinukai\n_START_SECTION_\nApra\xc5\xa1ymas\n_START_PARAGRAPH_\nSmulk\xc5\xabs, iki 3 mm ilgio vabzd\xc5\xbeiai. I\xc5\xa1vaizda ir gyvenimo b\xc5\xabdu primenantys termitus. Sparnuoti suaug\xc4\x97liai nusimeta sparnus pana\xc5\xa1iai, kaip termitai. Antenos visuomet i\xc5\xa1 9 nareli\xc5\xb3, cerkai trumpi, vienanariai. Spalva nuo \xc5\xa1viesiai rusvos iki beveik juodos. Patel\xc4\x97 netui kiau\xc5\xa1d\xc4\x97t\xc4\x97s._NEWLINE_Sparnuoti individai turi i\xc5\xa1sivys\xc4\x8diusias akis, besparniai turi tik rudimentines aki\xc5\xb3 liekanas, taip pat besparniai neturi ir pigmentacijos (yra balk\xc5\xa1vos spalvos)._NEWLINE_\xc5\xa0io b\xc5\xabrio filogenetiniai ry\xc5\xa1iai dar menkai i\xc5\xa1tirti; pastaruoju metu vis labiau tikima, kad tr\xc5\xabn\xc4\x97sinukai artimiausi yra tinkluo\xc4\x8diams, o ne termitams._NEWLINE_Gyvena kolonijomis, minta p\xc5\xabvan\xc4\x8dia mediena, grybais. Kartais med\xc5\xbeioja ir smulkius nariuotakojus, pavyzd\xc5\xbeiui, kolembolas.\n_START_SECTION_\nPaplitimas\n_START_PARAGRAPH_\nPaplit\xc4\x99 Senojo ir Naujojo pasaulio tropikuose. Tik 4 r\xc5\xab\xc5\xa1ys rastos \xc4\xaf \xc5\xa1iaur\xc4\x99 nuo V\xc4\x97\xc5\xbeio atogr\xc4\x85\xc5\xbeos: 2 JAV ir 2 Tibete.'